Madison Kocian

Madison Taylor Kocian (Dallas, Texas; 1997ko ekainaren 15a) Ameriketako Estatu Batuetako gimnasta artistikoa da. Barra asimetrikoen ariketan munduko txapelduna izan zen 2015. urtean, eta domina olinpiko bikoitza 2016ko Rio de Janeiroko Jokoetan.

Kocian AEBko gimnasia-talde nazionaleko kide izan zen 2009tik 2016 arte, baina denboraldi batzuetan ez da hautatua izan lesioengatik. 2016ko uztailean, emakumezkoen gimnasia artistikoko talde olinpikoko kide izateko hautatu zuten. Taldekako txapeldun olinpikoa da eta barra asimetrikoko zilarrezko domina du. Gainera, taldekako eta asimetrikoko munduko txapelduna da.

2016ko udazkenean ekin zion unibertsitateko gimnasta izateari Los Angeleseko UCLAn.

Datu biografikoa 
Kocian Dallasen (Texas) jaio eta hazi zen, 1997ko ekainaren 15ean. Thomasen eta Cindy Kocianen alaba da, eta oso adin goiztiarrean gimnasia egiteko apuntatu zuten. Kocianek Ty izeneko anaia txikia du.

Bost urte zituenean, Kocian WOGAra joaten hasi zen. Valeri Liukinen gimnasioa da WOGA, eta bi txapeldun olinpiko ere joan ziren gimnasio horretara: Carly Patterson eta Nastia Liukin, Kocianek ahizpa nagusitzat hartzen duena.

Kocian Spring Creek Academy-ra joan zen, Plano-n (Texas), eta 2015. urtean graduatu zen. 2016ko udazkenean, Kaliforniako Unibertsitatean (Los Angeles) matrikulatu zen, eta bertako gimnasia artistikoko emakumezkoen taldeko kide egin zen.

2018ko abuztuan, Kyla Ross kidearekin batera, Larry Nassar selekzioko mediku ohiak egindako sexu-abusuak jasan zituela jakinarazi zuen.

Junior ibilbidea

2009-2010 
2009an, 12 urte zituela, Kocian AEBko junior talde nazionalean sartu zen. Urte horretan bertan seigarren sailkatu zen Txapelketa Nazionalean. Urte hartan Charleroin (Belgika) egin zen Top Gym Junior txapelketan, talde estatubatuarra ordezkatzeko hautatu zuten. Kocianek brontzezko domina irabazi zuen banakako zirkuituan, urrezko domina barra asimetrikoen proban, eta zilarra oreka-barran. 

2010ean, bosgarrena izan zen Chicagoko U.S. Classic txapelketan, eta brontzezko domina irabazi zuen Connecticuteko Hartforden egin zen Txapelketa Nazionalean, barra asimetrikoen proban.

2011-2012 
2011n, WOGA Classic eta City of Jesolo sarietan lehiatu zen. Hurrengo urtean ezin izan zen lehiatu eskumuturrean lesio bat izan zuelako.

Ibilbide profesionala

2013 
Kocianek U.S. Classic-en hasi zuen karrera profesionala. Zirkuitu indibidualean zazpigarren postua lortu zuen, baina barra asimetrikoetan zilarrezko domina lortu zuen. Txapelketa Nazionalean lesio bat izan zuen zoruko ariketan, orkatila okertuta. Horregatik, lehiaketa utzi behar izan zuen eta ez zuten aukeratu Munduko Txapelketan parte hartzeko. Hala ere, talde nazionaleko kide izaten jarraitu zuen.

2014 
Abuztuan Pan American Championships-en parte hartu zuen eta talde nazionalari urrezko domina lortzen lagundu zion. Gainera, barra asimetrikoetan zilarrezko domina lortu zuen. Urte hartan, hamabigarren postuan sailkatu zen. Txapelketa Nazionalean barra asimetrikoetan eta oreka-barran baino ez zuen parte hartu, eta bigarren eta bosgarren geratu ziren, hurrenez hurren.

Irailean, Txinako Nanningeko Munduko Txapelketan parte hartzeko hautatu zuten.Estatu Batuek lortutako taldekako urrezko dominan lagundu zuen, baina ezin izan zuen banakako zirkuituaren amaieran parte hartu, bere hiru lagunen atzetik sailkatzean, puntuazio ona lortu arren (herrialde bakoitzeko bi gimnastak bakarrik har dezakete parte finalean).

Munduko Txapelketaren ondoren, Kocianek ebakuntza egitea erabaki zuen, eskumuturreko lesioa behin betiko konpontzeko eta 2016ko talde olinpikoan parte hartzeko.

2015 
Uztailean, Secret U.S. Classic-ean parte hartu zuen. Bertan, barra asimetrikoetan lehen postua lortu zuen eta bederatzigarrena oreka-barran.

Abuztuan, P&G Championships-etan lehiatu zen, eta zirkuitu indibidualean seigarren postua lortu zuen. 2013az geroztik, Kocianek ez zuen zirkuitu osoan lehiatu, orkatilako lesioa zuela eta.

Urrian, Glasgoweko Gimnasia Artistikoko Munduko Txapelketan parte hartu zuen talde estatubatuarreko kide izan zen. Urrezko domina lortu zuen barra asimetrikoen finalean, 15.366 punturekin. Viktoria Kómova eta Daria Spiridonova errusiarrekin eta Fan Yilin txinarekin partekatu behar izan zuen domina. Talde zirkuituan urrezko domina lortzen ere lagundu zion AEBko selekzioari.

2016 
Urte hasieran, Kocianek lesio bat izan zuen orkatilan, eta City of Jerolo sariketan eta Pacific Rim Championships delakoan parte hartzeari uko egin zion.

Errekuperatu ondoren, U.S. Classic, P&G Gymnastics Championships eta Olympic Trials (talde olinpikoa aukeratzeko probak) taldeetan parte hartu ahal izan zuen. Han, 2016ko Udako Olinpiar Jokoetan AEB ordezkatzeko hautatu zuten, Alexandra Raisman, Gabrielle Douglas, Simone Biles eta Lauren Hernandez-ekin batera.​

2016ko Olinpiar Jokoak 
2016ko abuztuan, AEBko gimnasia artistikoko emakumezkoen taldeko kide bat izan zen, eta Olinpiar Jokoetan parte hartu zuen. Sailkapen probetan, Kocian taldekako finalerako eta barra asimetrikoen finalerako sailkatu zen.

Kocianek urrezko domina lortu zuen AEBetako taldearentzat (bigarrena jarraian), 184.897 puntu lortu zituen Aly Raisman, Simone Biles, Lauren Hernandez eta Gabrielle Douglas taldekideekin batera. "Final Five" izena hartu zuen talde honek,  Martha Karolyi hautatzaile nazionalaren omenez (erretiratu aurreko azken proba izan baitzen).

Gainera, Kocianek zilarrezko domina lortu zuen barra asimetrikoen finalean, 15.833 punturekin, eta Aliya Mustafina errusiarraren atzetik geratu zen.

Unibertsitateko ibilbidea 
2016ko udazkenean, Kocianek bere unibertsitate ibilbidea hasi zuen Los Angeleseko Unibertsitatean (UCLA) pediatria ikasteko asmoz. Horrez gain, Unibertsitateko emakumeen gimnasia artistiko taldean ere sartu zen.

2017ko urtarrilaren 7an, Kocianek unibertsitateko gimnasian debuta egin zuen, umrrezko domina bat irabazi duen lehen gimnasta izan zen NCAAn parte hartzen. Minutu batzuk geroago bere kide Kyla Ross izan zen (2012ko Londresko domina), bigarren bihurtuz. Kocianek 39.425 puntuazio osoa lortu zuen (jauzia: 9.825; asimetrikoak: 9.875; barra: 9.850; zorua: 9.875) eta horrela zirkuitu osoko proba irabazi zuen, lau gailuetatik hiruz gain.

2017ko otsailaren 11n, unibertsitateko ibilbideko lehen10ak lortu zituen barra asimetrikoen ariketan. Bere taldekideak, Christine Peng-Peng Lee Kanadakoak ere 10 bat lortu zuen barra asimetrikoetan, UCLAko bi gimnastak aparatu berean 10ekoa lortu zuten lehen aldia izan zen. Gainera, Kocianek All-Around-a irabazi zuen hirugarren astez jarraian eta bere taldea 198.125 puntuko markara iristen lagundu zuen, talde batek orain arte denboraldi osoan lortu duen handiena.

Kocianek bere lehen denboraldia amaitu zuen unibertsitateko gimnasta gisa, jokatutako 14 saioetatik 12tan parte hartuz, NCAAko sei partidako finalean barne, non UCLA taldea laugarren postuan sailkatu zen.

2018ko abuztuan, denboraldia amaitu ostean, Kocian-ek ebakuntza egin zuen Rioko Olinpiar Jokoetarako sailkatzerakoan izandako sorbaldako lesioagatik. Interbentzio kirurgikoaren errekuperazioaren ondorioz, ezin izan zuen lehiatu hirugarren egunera arte Arizonan, eta oreka-barran bakarrik lehiatu zen. Liga erregularrean zehar, oreka eta zoruko ariketetan bakarrik aritu zen. Eskualdeko Txapelketan, denboraldi honetan lehen aldiz lehiatu zen barra simetrikoen ariketan. 2018ko apirilaren 21ean, bere taldekideekin batera, Kocian NCAA Gimnasia Txapelketa Nazionaleko txapeldun izendatu zuten.

2019ko urtarrilaren 4an, bere hirugarren denboraldi lehiakorra hasi zuen UCLAn, Pauley Pabilion-en jokatu zen Nebraskako Unibertsitatearen aurkako saioan.

Emaitzak

Lehenengo urtea 2017

Bigarren urtea: 2018

Hirugarren urtea: 2019

Domina taula 

Oharrak: AA=Banakako zirkuito osoa. VT=Jauzia. UB=Barra asimetrikoa. BB=Oreka-barra. FX=Lurra.

Erreferentziak

Kanpo estekak 
Madison Kocian Nazioarteko Gimnasia Federazioaren web orrian (ingelesez).
Madison Kocian Estatu Batuetako Gimnasia Federazioaren web orrian (ingelesez).
Madison Kocian UCLA Bruins -en orrian.
Madison Kocian  Twitterren.
Madison KocianInstagramen.

Ameriketako Estatu Batuetako gimnastak
Olinpiar Jokoetako dominadunak gimnastikan
2016ko Udako Olinpiar Jokoetako dominadunak
2016ko Udako Olinpiar Jokoetako gimnastak
Ameriketako Estatu Batuetako gimnastak
Olinpiar Jokoetako dominadunak gimnastikan
2016ko Udako Olinpiar Jokoetako dominadunak
2016ko Udako Olinpiar Jokoetako gimnastak